Raske on kirjutada neid ridasid päev enne ärasõitu. Homme sellel ajal istun ma juba lennukis. Siin aga puhub hetkel õrn soe tuul ja taevas paistab kuum päike. Mul on viimast päeva jalas lühikesed püksid ja valge  õhuke T-särk. Ma istun suure puu all, selg vastu selle tüve ja kuulan hobuste kapjade plaginat poloväljakul, mis jääb minu selja taha. Kauguses vestlevad pehmes hispaania keeles  tallimehed.